b'\n_START_ARTICLE_\nStord Idrettslag\n_START_SECTION_\nFotballgruppa\n_START_PARAGRAPH_\nFotballagets seniorlag spiller per 2015 i 3. divisjon. Laget rykket i 2014-sesongen ned fra 2. divisjon. I sesongen 89 og 90 s\xc3\xa5 spilte Stord i dav\xc3\xa6rende 2.divisjon i to sesonger.\n_START_SECTION_\nStord Sunnhordland Fotballklubb\n_START_PARAGRAPH_\nStords seniorlag i fotball het fra 2002 til 2006 Stord Sunnhordland Fotballklubb. Klubben var da et samarbeid mellom Stord Idrettslag og Moster Idrettslag. Sammensl\xc3\xa5ingen var av den hensikt \xc3\xa5 samle seg rundt et st\xc3\xb8rre fotballag i Sunnhordland-regionen, men ble aldri noen suksess og lagene skilte lag igjen f\xc3\xb8r 2007-sesongen.\n_START_SECTION_\nH\xc3\xa5ndballgruppa\n_START_PARAGRAPH_\nHerrelaget i h\xc3\xa5ndball fikk en andreplass i sluttspillet i serien i 2006 gjorde at laget kvalifiserte seg for europacup. Laget spilte i eliteserien fra 1999 og etter tolv sesonger i det \xc3\xb8verste selskap s\xc3\xa5 rykket de ned etter 2010/2011-sesongen._NEWLINE_Klubbens h\xc3\xa5ndballag for kvinner spiller i 2. divisjon sesongen 2013/14\n_START_SECTION_\nOrienteringsgruppa\n_START_PARAGRAPH_\nOrienteringsgruppa startet opp i 1945 og har i dag tilbud for l\xc3\xb8pere p\xc3\xa5 barne-, ungdoms- og mosjonsniv\xc3\xa5. Eliten hadde sin storhetstid tidlig p\xc3\xa5 90-tallet da flere kjente herrel\xc3\xb8pere tok NM-medaljer for Stord T&IL.\n_START_SECTION_\nSkeisegruppa\n_START_PARAGRAPH_\nKjente l\xc3\xb8pere med fortid i klubben er f\xc3\xb8rst og fremst den dobbelte OL-s\xc3\xb8lvmedaljevinner fra 1994 p\xc3\xa5 Hamar, Kjell Storelid. Han representerte da riktignok Sk-94. Storelid tok derimot sin eneste sammenlagtseier i allround-NM som medlem av Stord i 1997. Men ogs\xc3\xa5 Ann Kristin Kloster (Fana IL) p\xc3\xa5 enkeltdistansene 3000m og 5000m og Kjell H\xc3\xa5vard Belsvik (Leinstrand IL) i stafett med fortid i klubben har medalje fra senior-NM i hurtigl\xc3\xb8p p\xc3\xa5 sk\xc3\xb8yter. Ildsjelene i gruppa, Arnulf Agas\xc3\xb8ster (\xc3\xa6resmedlem i Stord IL) og Henning Nordfonn er verdt \xc3\xa5 nevne.'